Broers soek ná vrou doodskokArgieffoto Sphelelo Ngobese, woordvoerder van die polisie, het gesê die polisie het ŉ geregtelike doodsondersoek geopen. Volgens Ngobese het die twee broers glo onwettig elektrisiteitskabels aan hulle plakkershut en diefwering gekoppel. Robert Mckenzie, woordvoerder van die provinsiale nooddienste, het gesê Princess Ntuli (37) het Maandag doodgeskok nadat sy kaalvoet en met ŉ emmer water op haar kop onderdeur die kabels gestap het. Volgens Mckenzie het die emmer glo aan die kabels geraak waarna daar water uit die emmer gemors het en dit vonke veroorsaak het. Ntuli is op slag dood. Ngobese het gesê Ntuli se eggenoot het haar probeer help en is ook geskok. Hy het ernstige beserings opgedoen en is in die hospitaal opgeneem vir behandeling.